**ΕΠΑΝΑΣΤΑΣΗ ΣΤΗ ΣΤΕΡΕΑ ΕΛΛΑΔΑ**

**ΕΡΩΤΗΣΕΙΣ**

1. **Γιατί στη Στερεά Ελλάδα οι συνθήκες για εξέγερση ήταν δύσκολες;**

α) Γιατί η Στερεά Ελλάδα δεν ήταν ιδιαίτερα πυκνοκατοικημένη, κυρίως η δυτική.

β) Οι πρόκριτοι της περιοχής δεν είχαν μεγάλη πολιτική εμπειρία.

γ) Υπήρχε εκεί μεγάλο μέρος οθωμανικού πληθυσμού και στρατιωτών

δ) στην κοντινή Ήπειρο είχε εκστρατεύσει εναντίον του Αλή Πασά των Ιωαννίνων ο ικανότατος Χουρσίτ Πασάς

1. **Γιατί παρ’ όλες τις δυσκολίες οι επαναστάτες κινήθηκαν συντονισμένα;**

Στην περιοχή ζούσαν φημισμένοι και ικανότατοι κλέφτες και αρματολοί (Πανουργιάς, Διάκος, Δυοβουνιώτης, Ανδρούτσος κ.ά.).

**3) Πού και από ποιους εκδηλώθηκαν οι πρώτες επαναστατικές ενέργειες στην Ανατολική Στερεά;**

α) Ο Πανουργιάς κατέλαβε την πόλη των Σαλώνων (Άμφισσα)

β) Οι επαναστάτες έφτασαν μέχρι την Αθήνα περιορίζοντας τους Τούρκους στην Ακρόπολη.

γ) Με την βοήθεια του Υδραίου πλοιάρχου Αντωνίου Κριεζή οι Έλληνες πήραν την Χαλκίδα.

**4) Πώς αντέδρασαν οι Τούρκοι στις εξεγέρσεις των Ελλήνων;**

Ο Χουρσίτ Πασάς έστειλε από τα Ιωάννινα όπου βρισκόταν τους πασάδες Κιοσέ Μεχμέτ και Ομέρ Βρυώνη με πολυάριθμο οθωμανικό στρατό.

**7) Πού έγινε η πρώτη σύγκρουση Ελλήνων και Τούρκων;**

Οι οπλαρχηγοί Πανουργιάς στην Ηράκλεια, ο Ιωάννης Δυοβουνιώτης στη γέφυρα του Γοργοποτάμου και ο Αθανάσιος Διάκος στη γέφυρα της Αλαμάνας περίμεναν να αντιμετωπίσουν τον τουρκικό στρατό. Οι Τούρκοι εκδίωξαν τους υπερασπιστές των δύο πρώτων θέσεων, τραυματίζοντας σοβαρά τον Πανουργιά. Έπειτα ενωμένοι στράφηκαν εναντίον των υπερασπιστών της Αλαμάνας.

**8) Τι έγινε στην ιστορική μάχη της Αλαμάνας;**

Στις 23 Απριλίου 1821 μετά από σκληρή μάχη, οι ελληνικές δυνάμεις οπισθοχώρησαν προς το όρος Καλλίδρομο, όπου βρισκόταν το επιτελείο του Αθανάσιου Διάκου. Παρόλο που ο Διάκος ειδοποιήθηκε να εγκαταλείψει τη θέση του, αυτός συνέχισε να πολεμά. Τραυματίστηκε όμως και πιάστηκε αιχμάλωτος. Εκτιμώντας την ανδρεία του ο Ομέρ Βρυώνης, του πρότεινε να του χαρίσει τη ζωή με αντάλλαγμα να μπει στο στρατό του. Ο Διάκος αρνήθηκε και θανατώθηκε με φρικτό τρόπο.

**9) Τι γνωρίζεις για τη μάχη στο χάνι της Γραβιάς;**

Ο παλιός αρματολός της περιοχής Οδυσσέας Ανδρούτσος στις 8 Μαΐου του 1821 κλείστηκε στο χάνι με 118 άνδρες. Παρά τις συνεχείς επιθέσεις των Τούρκων οι πολεμιστές στο χάνι τις απέκρουαν με μεγάλη επιτυχία πολεμώντας με μεγάλο ηρωισμό. Οι Τούρκοι είχαν χάσει περισσότερους από 800 στρατιώτες ενώ οι Έλληνες μόνο 6. Λίγο πριν ξημερώσει κι ενώ ο Ομέρ Βρυώνης περίμενε να έρθουν κανόνια από τη Λαμία για να ανατινάξουν το χάνι, ο Ανδρούτσος και οι άνδρες του κατάφεραν να περάσουν ανάμεσα απ΄τους Τούρκους χωρίς να τους καταλάβουν.

**11) Ποια η σημασία της επιτυχίας των Ελλήνων στο χάνι της Γραβιάς;**

α) Η μάχη στη Γραβιά καθυστέρησε την πορεία του οθωμανικού στρατού προς την Πελοπόννησο.

β) Τόνωσε το ηθικό των εξεγερμένων Ελλήνων, παραμερίζοντας τους δισταγμούς που είχαν σχετικά με την έναρξη του Αγώνα σε ολόκληρη τη Στερεά Ελλάδα.

**ΑΣΚΗΣΗ ΓΙΑ ΤΟ ΤΕΤΡΑΔΙΟ:**

Γράψε σε δύο στήλες τα ονόματα των πρωταγωνιστών (8) της επανάστασης στη Στερεά Ελλάδα και τις περιοχές (8) όπου έδρασαν και αντιστοίχισέ τα.